da en da nl ca da da de es da da da da da da da sv da da da da nb da da de da da en en en nb en sv da en da da da de da da da da da da da da da da da da da nl da en da da es nl da
Stendysser og krybskytter i Hørret Skov | Moesgaard Museum
7.4.2022 14:00:08 CEST | Moesgaard Museum
Se de mange stendysser, som skoven gemmer på, når Moesgaard Museum inviterer på en vandretur i Hørret Skov. Arrangementet foregår som led i Fortidsmindernes Dag, der i år finder sted lørdag 23. april.
Museumsinspektør på Moesgaard, Marlene Sørensen fortæller om stendysser og krybskytter på dette års Fortidsmindedag.
Hørret Skov syd for Århus gemmer på mange grave fra bondestenalderen. Stendysser er ellers et sjældent syn på disse kanter, så kom med på tur og få en unik fortælling om stendysserne i Hørret skov. Den ca. 5½ km. lange vandretur kommer forbi flere forskellige variationer af stendysser, blandt andet en særdeles flot langdysse. Undervejs vil museumsinspektør på Moesgaard Museum, Marlene Sørensen, desuden fortælle om krybskytteri og et gammelt mord, der fandt sted i skoven.
Fortidsminderne i Hørret skov viser, at området har været beboet tilbage til bondestenalderen. Landets første bønder har efterladt sig spor i form af stendysser, hvor de begravede deres døde. I nyere tid har krybskytter været på spil, hvilket efter sigende førte til mord ved et af de gamle fortidsminder.
Vandreturen i Hørret Skov byder på spændende historier og anekdoter og finder sted lørdag 23. april, 2022 kl. 10.00-13.00. Turen er arrangeret af Moesgaard Museum, og det er gratis at deltage. Grundet det kuperede terræn og rutens længde er turen ikke velegnet til gangbesværede eller klapvogne.
Dato og tid: 23. april 2022 kl. 10.00-13.00
Fortæller: Marlene Sørensen, Moesgaard Museum.
Mødested: Den store grus-parkeringsplads for enden af Moesgaard Alle (syd for Moesgaard Museums udstillingsbygning)
Husk: praktisk fodtøj/vandrestøvler og beklædning tilpasset vejret
FortidsmindedagFortidsmindernes DagGratisHørret skovkrybskytterMoesgaardMoesgaard MuseumstendysserVandretur
Museumsinspektør på Moesgaard, Marlene Sørensen fortæller om stendysser og krybskytter på dette års Fortidsmindedag.
Information om Moesgaard Museum
Moesgaard Museum er et kulturhistorisk museum, der viser arkæologiske og etnografiske udstillinger i international klasse. Museet forsker i og formidler menneskelivets mangfoldighed i et tæt samarbejde med Aarhus Universitet. Moesgaard Museum omfatter afdelingen i Højbjerg ved Aarhus, Vikingemuseet i Aarhus, Odder og Samsø museer.
Følg pressemeddelelser fra Moesgaard Museum
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Moesgaard Museum
Skal det være en nydelse at gå på museum?4.10.2022 15:37:46 CEST | Pressemeddelelse
Museumseksperter fra hele verden mødes i denne uge på Moesgaard Museum for at inspirere hinanden til at skabe nye former for museumsoplevelser
Oplev stenalderen i efterårsferien på Moesgaard3.10.2022 15:11:47 CEST | Pressemeddelelse
Fra 18. til 21. oktober arrangerer Moesgaard sjove og lærerige aktiviteter for hele familien, der med udgangspunkt i stenaldermenneskets liv og leveform viser, hvordan det var at leve i stenalderen.
Ny udstilling på Moesgaard sætter fokus på hjem i bevægelse30.9.2022 14:19:18 CEST | Pressemeddelelse
14. oktober 2022 åbner udstillingen ’HJEM - Blandt nomader, flygtninge, søfarere og migranter’ på Moesgaard Museum. Udstillingen stiller skarpt på betydningen af hjem og hjemlighed hos forskellige mennnesker, som har det til fælles, at deres hjem er under opbrud, spredt over flere lande, i bevægelse eller løsrevet fra ét fysisk sted.
Ud af kaos8.9.2022 15:18:13 CEST | Pressemeddelelse
Ny særudstilling på Moesgaard sætter spotlight på en mørk periode i Europas historie med krig, magtkampe og flygtningestrømme, men også med drømme, håb og guld i store mængder
Moesgaard Museum har fået miljømærket Green Attraction30.8.2022 06:00:00 CEST | Pressemeddelelse
Museet er et af de første museer, der får det nye miljømærke
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022